danish-foundation-models/faroese-dynaword huggingface dataset:
Oakland
Oakland er áttandi størsti býur í amerikanska lutstatinum Kalifornia. Býurin liggur í vestara parti av deilstatinum, fram við San Francisco Bay. Hinumegin víkina er San Francisco.

Býurin varð grundlagdur í 1852. Í 2019 búðu fleiri enn 433 túsund fólk í Oakland.




 * Russ Meyer (1922-2004), filmsleikstjóri
 * Carla Bley (* 1936), jazztónleikari
 * Kamala Harris (* 1964), politikari


 * Heimasíða: oaklandca.gov
 * Oakland, wikivoyage.org (á enskum)
Salem (Oregon)
Salem er høvuðsstaður og næststørsti býur í amerikanska lutstatinum Oregon. Býurin liggur í útnyrðingsparti av deilstatinum, sunnan fyri Portland, sum er størsti býurin í Oregon.

Áin  Willamette River  rennur ígjøgnum býin.

Býurin varð grundlagdur í 1842. Í 2019 búðu fleiri enn 174 túsund fólk í Salem.




 * Heimasíða: cityofsalem.net
 * Salem (Oregon), wikivoyage.org (á enskum)
Carson City
Carson City er sættstørsti býur og høvuðsstaður í amerikanska deilstatinum Nevada. Býurin liggur í vestara parti av lutstatinum. Vestan fyri býin er vatnið Lake Tahoe, sum liggur á markini millum Nevada og Kalifornia.

Býurin varð grundlagdur í 1858. Í 2019 búðu fleiri enn 55 túsund fólk í Carson City.




 * Heimasíða: www.carson.org
 * Carson City, wikivoyage.org (á enskum)
Snæfall
Snæfall (norskt mál: Snøfall) er ein norsk jólakalendar sum verdur sendin á NRK Super í 2016. Jólakalendarin var send dubbað til føroyskt mál í KVF jólin 2017.

Jólakalendarin er um níggju ára gomlu Selmu, sum er foreldraleys, og droymir um at fáa eina familju. Síðan foreldur hennara doyðu, hevur hon búð hjá Ruth. Ruth er stranga grannakonan, sum fyribils skal taka sær av Selmu og hundinum hjá henni, Caspari. Selma droymir um, at hon hevur eina ordiliga familju onkustaðni, sum hon ikki kennur. Vit sleppa eisini við í ein ævintýraheim, har lítla bygdin Snæfall liggur fyri seg sjálva í eini ísoyðu. Her hitta vit Julius, sum er sjálvur jólamaðurin.

Aðrir røddir: Hjalti Rasmussen, Bragi Berghamar Patursson, Lý Dávadóttir Magnussen, Jógvan Ingi Falkvard Joensen, Guðrið Patursson




 * Snøfall á NRK
 * Snæfall á KVF
ISO 3166-2:AZ
ISO 3166-2:AZ er Aserbadsjans partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).



1Autonomt Lýðveldið Naxçıvan (<tt>NX</tt>)





Á heimasíðuni hjá ISO (OBP) vórðu kunngjørdar hesar broytingar:
Karel Gott
Karel Gott (føddur 14. juli 1939 í Pilsen í Bøhmen, nú Plzeň í Kekkia, deyður 1. oktober 2019 í Prag) var ein kekkiskur tenorsangari.

Sum sangari var hann best kendur í Eysturevropa, men seint í sekstiárunum gjørdist hann eisini kendur í Vesturevropa, serliga í Týsklandi, har hann framførdi nógvar sangir í sjeytiárunum, teirra millum sannir slagarar.


 * Czech pop singer Karel Gott dies at 80, washingtonpost.com, 2. okt 2019 (á enskum)
 * Karel Gott, 'the Czech Sinatra,' dies at 80, reuters.com, 2. okt 2019 (á enskum)
Jean-Paul Belmondo
Jean-Paul Belmondo (føddur 9. apríl 1933 í Neuilly-sur-Seine í Frankaríki, deyður 6. september 2021 í Paris) var franskur sjónleikari. .

Hann byrjaði filmslistarligu yrkisleið sína í fimmtiárunum. Gjøgnumbrotið kom í 1960 og skjótt gjørdist hann ein av størstu stjørnunum í franska filmsheiminum.


 * Jean-Paul Belmondo, imdb.com (á enskum)
Kurt Westergaard
Kurt Westergaard (føddur 13. juli 1935 í Døstrup í Suðurjyllandi, deyður 14. juli 2021 í Keypmannahavn) var danskur teknari.

Frá 1983 til 2010 var hann keiputeknari fyri danska blaðið Jyllands-Posten. Hann bleiv víðagitin, tá hann í 2005 teknaði islamska profetin Muhammed í Jyllands-Posten. Tekningarnar førdu til Muhammedkreppuna, sum er ein av teimum álvarsligastu uttanríkispolitisku kreppum, sum Danmark hevur verið í.


 * Kurt Westergaard deyður 86 ára gamal, in.fo, 18. juli.2021
 * Muhammedtekningarnar 15 ár, kvf.fo
V.S. Naipaul
Vidiadhar Surajpasad Naipaul (føddur 17. august 1932, deyður 11. august 2018) var bretskur rithøvundur av vestindiskum uppruna.

V. S. Naipaul var ættaður úr Trinidad, men síðan fimmtiárini búleikaðist hann i Stórabretlandi. Í 2001 fekk hann nobelheiðurslønina í bókmentum.

Fagrar bókmentir
 * The Mystic Masseur (1957)
 * The Suffrage of Elvira (1958)
 * Miguel Street (1959)
 * A House for Mr Biswas (1961)
 * Mr. Stone and the Knights Companion (1963)
 * A Flag on the Island (1967)
 * The Mimic Men (1967)
 * In a Free State (1971)
 * Guerillas (1975)
 * A Bend in the River (1979)
 * Finding the Centre (1984)
 * The Enigma of Arrival (1987)
 * A Way in the World (1994)
 * Half a Life (2001)
 * Magic Seeds (2004)

Aðrar bókmentir
 * The Middle Passage: Impressions of Five Societies - British, French and Dutch in the West Indies and South America (1962)
 * An Area of Darkness (1964)
 * The Loss of El Dorado (1969)
 * The Overcrowded Barracoon and Other Articles (1972)
 * India: A Wounded Civilization (1977)
 * A Congo Diary (1980)
 * The Return of Eva Perón and the Killings in Trinidad (1980)
 * Among the Believers: An Islamic Journey (1981)
 * Finding the Centre (1984)
 * A Turn in the South (1989)
 * India: A Million Mutinies Now (1990)
 * Homeless by Choice (1992, saman við R. Jhabvala og S. Rushdie)
 * Bombay (1994, saman við Raghubir Singh)
 * Beyond Belief: Islamic Excursions among the Converted Peoples (1998)
 * Between Father and Son: Family Letters (1999)
 * Literary Occasions: Essays (2003, av Pankaj Mishra)
 * A Writer's People: Ways of Looking and Feeling (2007)
 * The Masque of Africa (2010)


 * V. S. Naipaul, nobelprize.org
Burt Reynolds
Burton Leon Reynolds jr., betur kendur sum Burt Reynolds (føddur 11. februar 1936 í Lansing í Michigan, deyður 6. september 2018 í Jupiter í Florida) var amerikanskur sjónleikari.

Burt Reynolds var kendur frá fleiri filmum, serliga úr sjeyti- og áttatiárunum, men kanska mest fyri leiklut sín í filmunum Smokey and the Bandit fra 1977 og The Cannonball Run fra 1981.

Hann hevur fingið eina stjørnu á Walk of Fame í Hollywood.


 * Burt Reynolds, imdb.com (á enskum)
Jólakongur
Jólakongur (norskt mál: Julekongen) er ein norsk jólakalendar sum verdur sendin á NRK Super í 2014. Jólakalendarin var send dubbað til føroyskt mál í KVF jólin 2020.




 * Aðrir røddir: Páll Danielsen, Finnur Koba, Bára Berghamar Danielse, Eyð Berghamar Jacobsen, Sanna Bæk Hoydal, Ragnar Marr Erlandsson, Jákup Veyhe, Jógvan Páll Johannesen
 * Týðarar: Karin Djurhuus, Erla Zachariassen, Guðrið Rubeksen
 * Sangtýðari: Ria Tórgarð
 * Tøkningur/grafikk: Jógvan Páll Johannesen
 * Leikstjóri: Páll Danielsen




 * Julekongen á NRK
 * Jólakongur á KVF
Glyvralon
Glyvralon, eisini kent sum húsini á Langanesi, er søguligur bygningur á Glyvrum, Eysturoynni, bygdur tíðliga í 20. øld.

Glyvralon er bygt áðrenn kríggið, og er bygt í arkitektoniska Barokk stílinum. Innan er Glyvralon innrættað við flottum møblum úr nítjandu øld, og er ein gjøgnumgangandi stílur í gjøgnum øll húsini. Uttanfyri húsini er størt jarðarøki, har seyður og onnur kríatúr ganga frítt, og er tað eitt ógvuliga náttúru-vakurt øki. Nakað sunnanfyri húsini liggur virkið og høvuðskontórið hjá Bakkafrost.

Niels Pauli í Heimistovu teknaði húsini, sum lærarahjúnini Christian og Helena Bjarnadal lótu byggja í seinru helt av 1930unum; men Bjarnadal hjúnini fluttu ikki inn, fyrr enn kríggið var av. Hjúnini fluttu tó seinni úr húsunum aftur, og búði tí eingin í húsunum í fleiri ár. Um aldarskiftið keypti Jógvan Lauritsen úr Sørvági húsini, sum tá vóru í sera ringum standi, men sum hann so spakuliga byrjaði at umvæla. Á sumri 2018 vóru húsini aftur til sølu, og vóru tað hjúnini Terje og Birna Vestergaard, sum gjørdust nýggir eigarar av húsunum, og sum tóku sær av at fáa síðstu umvælingarnar uppá pláss.

Eins og aðrir bygningar, ið vórðu bygdir um sama mundið, her kann m.a. nevnast Spinnaríið í Klaksvík og Gula Smiðja í Saltangará, so er Glyvralon í høvuðsheitum einans bygt við betong. Undir øðrum heimsbardaga var ikki nógv til av byggitilfari í landinum, og ringt var at fáa fatur á timbri. Tó var nokk til av sementi, og av tí sama gjørdist tað bíligasta loysnin, tá tað skuldi blandast við tilfar, ið ríkiligt var til av. Júst hetta gevur eisini Glyvralon sína eyðkendu útsjónd, og sæst tað eisini at bygningurin er bygdur eftir lendinum.

Søguligu húsini á Langanesi vóru, eftir at lærarahjúnini fluttu út ikki væl hildin, og millum manna vórðu húsini kend sum spøkilsishúsini. Tað kravdi tí eina kæra hond at fáa húsini til sín rætta heiðurs aftur, men í dag standa húsini í sama standi sum tey gjørdu, tá tey vórðu bygt. Síðani fyrst í 2000 eru húsini blivin umvæld, og í 2019 vórðu síðstu umvælingarnar lidnar. Húsini eru gjørd í upprunastand, tó við nøkrum tillagingum fyri at kunna hýsa ferðafólkum og vitjandi, og at kunna hýsa eitt nú borðhaldum.

Í dag verður Glyvralon leigað út til skeiðsvirksemi, brúdleypir, veitslur og annað, ið krevur tílíkar umstøður. Glyvralon trekkir seg burturúr rúgvuni við at tey hava ein fínari gjøgnumgangandi stíl í gjøgnum húsini, enn hvat man vanliga sær í veitsluhølum. Afturat stóra veitsluhølinum og glasbygninginum er alt loftið innrættað sum eitt stórt fundarhøli, har møguleiki er at hava fundir, skeiðir fyri upp til 40 fólkum, og annað.

Í dag rekur Birna Vestergaard alt virksemið í Glyvralon.
Birna Vestergaard
Birna Vestergaard (fødd 19. apríl 1973 á Glyvrum) er lærarinna og sjálvstøðug vinnurekandi. í 2018 keypti hon, saman við manninum Terje Vestergaard, eini hús við sjóvarmálan á Glyvrum, og byrjaðu tey virksemið, sum í dag er kent undir heitinum Glyvralon. Birna er dóttir Hans á Bakka, sum stovnaði fyritøkuna Bakkafrost. Birna er systir núverandi stjóra á Bakkafrost, Regin Jacobsen.

Birna er gift við politikkaranum og vinnulívsmanninum, Terja B. Vestergaard. Saman eiga tey trý børn, Marita T. Vestergaard, Hans T. Vestergaard og Dánjal Vestergaard.
Terje Beinar Vestergaard
Terje Beinar Vestergaard (føddur 13. februar 1973 í Sumba), búsitandi í Saltangará, er politikkari, sangari og sjálvstøðugur vinnurekandi. í 2018 keypti Terje, saman við konuni Birnu Vestergaard, eini hús við sjóvarmálan á Glyvrum, og byrjaðu tey virksemið, sum í dag er kent undir heitinum Glyvralon. í 2019 keypti Terje seg inn í eitt plátuverkstað, men seldi sín part og gjørdis leiðari á Ditec, og hevur síðani keypt fyritøkuna Simme musikkhús. Terje er kommunal -og landspolitikkari. Hann stillaði fyrstu ferð upp til kommunalpolitikk í Runavíkar Kommunu í 2012 og slapp inn, og í valinum í 2016 gjørdist hann varðaborgarstjóri í kommununi. í 2019 stillaði Terje fyri fyrstu ferð upp í landspolitikki fyri Sjálvstýri, men valdi í 2022 at fara úr flokkinum. Til løgtingsvalið 8. Desember 2022 stillar hann upp fyri Miðflokkin.

Terje hevur givið fleiri tónleikaútgávur út, og er vorðin kendur manna millum fyri sína fólksligu rødd. Millum annað hevur hann givið tveir sangir út, sum verpápin Hans á Bakka, sáli, skrivaði áðrenn hann andaðist. Teir báðir sangirnir kallast Tíðin fer, og Lívsins Rósa. Eisini hevur hann latið aðrar útgávur úr hondum, og hevur hann millum ár og dag verið nógv at hoyra í útvarpi og aðrastaðni. Terje hevur eisini skrivað og sungið sangir fyri bæði Støkk og NSÍ.

Terje er giftur við Birnu Vestergaard. Saman eiga tey trý børn, Maritu T. Vestergaard, Hans T. Vestergaard og Dánjal Vestergaard.
Far, Hundur. Far!
'Far, Hundur. Far! (enskt heiti: Go, Dog. Go!; danskt heiti: Afsted, Afsted, Hund') er ein amerikonsk teknifilmsrøð fyri smábørn skapað av Adam Peltzman og framleidd av DreamWorks Animation Television og WildBrain Studios fyri Netflix. Byggir á bók hjá P. D. Eastman við sama heiti. Sjónvarpsrøðin varð send regluliga frá 26. januar 2021.


 * Michela Luci sum Tag Barker
 * Callum Shoniker sum Scooch Pooch
 * Katie Griffin sum Ma Barker
 * Martin Roach sum Paw Barker
 * Tajja Isen sum Cheddar Biscuit, Franny's Mom og Beefsteak
 * Lyon Smith sum Spike Barker og Gilber Barker
 * Judy Marshank sum Grandma Marge Barker og Wagnes
 * Patrick McKenna sum Grandpaw Mort Barker, Gerald, Muttfield og Manhole Dog
 * Linda Ballantyne sum Lady Lydia, Sgt Pooch, Mayor Sniffington, Leader Dog og Waggs Martinez
 * Joshua Graham sum Sam Whippet, Franny's Dad, Bernard Rubber og Truck Driver
 * Zarina Rocha sum Kit Whiserton
 * Deven Mack sum Fetcher
 * David Berni sum Frank
 * Anand Rajaram sum Beans, Flip Chasely, Onlooker Dog, Bowser og Chili
 * Stacey Kay sum Kelly Korgi
 * John Stocker sum Leo Howlstead
 * Julie Lemieux sum Hattie og Catch Morely
 * Danny Smith sum Yellow
 * Paul Buckley, Reno Selmser og Zoe D'Andrea sum The Barkapellas
 * Phill Williams sum Coach Chewman og Gabe Roof
 * Rob Tinkler sum Early Ed
 * Jamie Watson sum Donny Slippers
 * Deann DeGruijter sum Sandra Paws
 * Manvi Thapar sum Taylee
 * Ava Preston sum Wind Swiftly
 * Hattie Kragten sum Little Dog




 * 1) Welcome to Pawston / Ruff Day on the Job
 * 2) Dark Park Bark Lark / The Fast and the Curious
 * 3) Old Dog, New Tricks / Snoozie-Hullabaloozie
 * 4) Show Dog, Show / Keys to Victory
 * 5) Pupcakes / Stink or Swim
 * 6) A Ball for All
 * 7) Ding Dong Day / Grand Sam
 * 8) Clucky Day / Take Me Out to the Fetch Game
 * 9) Dog the Right Thing


 * 1) Snow Dog, Snow
 * 2) All Paws on Deck / Bonestand and Deliver
 * 3) Catch Me If You Sam / Toy Driver
 * 4) Frank and Beans with Chili / Little Hound on the Prairie
 * 5) Chaser and Chewer / Recipe for Adventure
 * 6) Raiders of the Lost Bark / Slow Dog Slow
 * 7) Board Silly / Sing for the Fences
 * 8) Fast Frank's Fixit / Tail-kwondo
 * 9) Happy Birthday Pawston






 * Far, Hundur. Far! á Netflix
 * Far, Hundur. Far! á Netflix
Zazaar
Zazaar ella dımliar — sum eru 4 milliónir fólk. Zazaar tosa zaza mál.


 * Werner E. (2017) Rivers and Mountains A Historical, Applied Anthropological and Linguistical Study of the Zaza People of Turkey including an Introduction to Applied Cultural Anthropology
 * Lutwig Paul, "Zazaki", Gernot Windfuhr, Iranian Languages, Routledge, 2012, Chapter Nine.
 * V. Minorsky, Daylam-La Domination des Dailamites, Paris, 1932
 * Blau, Gurani et Zaza in R. Schmitt, ed., Compendium Linguarum Iranicarum, Wiesbaden, 1989, 3-88226-413-6, pp. 336–40
 * 'DIMLĪ' – Encyclopaedia Iranica". iranicaonline.org.
 * Arakelova, Victoria (1999). "The Zaza People as a New Ethno-Political Factor in the Region": 397.
The Carpenters
The Carpenters var ein amerikanskur tónleikabólkur úr Downey í USAi. Metingarnar siga, at teir hava selt yvir 100 million eintøk síðan fyrsta singulplátan "They Long to Be (Close to You)" kom út í 1970.


 * Offering/Ticket to Ride (1969)
 * Close to You (1970)
 * Carpenters (1971)
 * A Song for You (1972)
 * Now & Then (1973)
 * Horizon (1975)
 * A Kind of Hush (1976)
 * Passage (1977)
 * Christmas Portrait (1978)
 * Made in America (1981)
 * Voice of the Heart (1983)
 * An Old-Fashioned Christmas (1984)
 * Lovelines (1989)
 * As Time Goes By (2004)


 * Richard Carpenter
 * Karen Carpenter
HEC Paris
HEC Paris í Paris, Frakland varð sett á stovn í 1881. Er eisini mest virda universitetið í Frakland.


 * François Hollande
Ed Asner
Eddie Asner (fæddur 15. november, 1929) er bandarískur leikari og grínisti.


 * Ed Asner á Internet Movie Database
Alfred Nobel
Alfred Bernhard Nobel (føddur 21. oktober 1833 í Stokkhólmi, deyður 10. desember 1896 í Sanremo, Italia) var svenskur uppfinnari.


 * Nobelvirðislønin
 * Nobelvirðislønin í alisfrøði
 * Nobelvirðislønin í bókmentum
 * Friðarheiðursløn Nobels
Baku Jarnbreytarstøð
Baku Jarnbreytarstøð (Aserbadsjanskt: Bakı Dəmir Yolu Vağzalı) er størsta jarnbreytarstøð í Aserbadsjan og høvuðsjarnbreytarstøðin í Baku. Jarnbreytarstøðin læt upp í 1880.




 * Embætisvevsíða í Azərbaycan Dəmir Yolları
Flagg Italia
Italia hefur sinn eigin flagg. Ítalski fáninn hefur 3 lög, grænt, hvítt og rautt. Það er einn frægasti og sögulegasti fáni í heimi. Síðan 7. janúar 1797 er það opinberlega fáninn. Það er ólöglegt á Ítalíu að láta fánann falla til jarðar eða vefja hann á stöng við venjulegar veðuraðstæður, hvers kyns frávik gegn fánanum, jafnvel munnleg, eru ólögleg. Fánann má alltaf bera með virðingu.


 * Italia.
Frískúlin Keldan
Frískúlin Keldan er føroyskur frískúli, sum er óheftur at landinum. Frískúlin virkar undir og er heftur at Samkomuni Kelduni í Skálafirði. Frískúlin tók sínar fyrstu tveir árgangir inn í 2010, ein forskúlaflokk og ein fyrsta flokk. Frískúlin hevur átta flokkar, frá forskúla upp til 7. flokk. Afturat tí hevur skúlin eina frítíðarstovu. Jastrid Høj hevur verið leiðari í skúlanum frá byrjan av, men í skúlaárinum 2021/2022 tók Annika Høj, sum áðrenn var varaskúlastjóri, yvir sum skúlastjóri. Jastrid er í dag varaskúlastjóri í skúlanum.

Skúlin hevur á leið 120 næmingar í átta flokkum, og hevur 20 lærarar og starvsfólk. Skúlin húsast í bygningi við síðuna av bygninginum hjá Samkomuni Kelduni, og eru bygningarnir bygdir saman. Skúlin fylgir lesiætlanini fyri fólkaskúlan, og fær 85% í stuðli frá landsmyndugleikanum, og foreldrini gjalda 15%. Gjaldið hjá foreldrunum fyri hvørt barnið er á leið 600 kr. um mánaðin.

Frískúlin hevur sum endamál í samstarvi við foreldur at veita børnum eina kristna og siðalagsliga uppaling. Ynskið hjá skúlanum er at veita eitt umhvørvi við íblástri, trivnaði, læring og persónligum vøkstri. Har afturat ynskir skúlin at stuðla foreldrum í at læra, uppala og vegleiða síni børn. Skúlin skal stimbra upp undir at menna tilfongið í hvørjum einstøkum næmingi, soleiðis at teirra lyndið/karakterur og mál í lívinum gera tey til ábyrgdarfull, tiltaksrík og heilskapaði menniskju, sum hava eina jaliga ávirkan á sínar umstøður og samfelagið.

Skúlin skal arbeiða við at menna bíbilskar eginleikar/karakter í næminginum sum t.d. at vera ærligur, arbeiðsamur, ósjálvsøkin, lýðin, úthaldandi, hava næstakærleika  og kenna eina altjóða ábyrgd. Alt hetta fyri at umganga sjálvsøkjandi atburð, øvundsjúku og skeivan kappingaranda.

Skúlin fylgir galdandi reglum fyri fólkaskúlan fyri ein stóran part, men skal altíð arbeiða fram ímóti at ganga frammanfyri í kunnleikastøðinum og undirvísingini.
Horton Hears a Who!
Horton Hears a Who!; (danskt heiti: Horton og Støvfolket Hvem) er ein amerikanskur teknifilmur frá 2008, leikstjórnaður av Jimmy Hayward. Høvuðsleiklutirnir verða spældir av Jim Carrey, Steve Carell, Carol Burnett, Will Arnett, Seth Rogen, Dan Fogler, Isla Fisher, Jonah Hill, og Amy Poehler.


 * Jim Carrey sum Horton the Elephant
 * Steve Carell sum Mayor Ned McDodd
 * Carol Burnett sum the Sour Kangaroo
 * Will Arnett sum Vlad Vladikoff
 * Dan Fogler sum The Chairman
 * Isla Fisher sum Dr. Mary Lou LaRue
 * Jonah Hill sum Tommy
 * Amy Poehler sum Sally O'Malley-McDodd
 * Jaime Pressly sum Mrs. Quilligan
 * Jesse McCartney sum JoJo McDodd
 * Selena Gomez sum Helga McDodd
 * Josh Flitter sum Rudy Kangaroo
 * Niecy Nash sum Miss Yelp
 * Laura Ortiz sum Jessica Quilligan
 * Joey King sum Katie
 * Bill Farmer sum Willie
 * Marshall Efron og Tim Nordquist sum the Wickersham Guards
 * Heather Goldenhersh sum Who Girl
Wichita Falls
Wichita Falls er 38. størsti býurin í amerikanska deilstatinum Texas. Býurin liggur í norðara parti av lutstatinum. Í 2019 búðu fleiri enn 104 túsund fólk í Wichita Falls.

Áin Wichita River rennur ígjøgnum býin.

Býurin varð grundlagdur í seinna helmingi av 19. øld. Wichita Falls fekk í 1876 núverandi navnið.




 * Greg Abbott, politikari og sitandi guvernørur í Texas (f. 1957)
 * Richard Mullane, rúmdarmaður (f. 1946)
 * Rex Tillerson, fyrrverandi uttanríkisráðharri í USA (f. 1952)


 * Heimasíða: wichitafallstx.gov
 * Wichita Falls (Texas), wikivoyage.org (á enskum)
Bob Dole
Robert Joseph Dole (føddur 22. juli 1923 í Russell, Kansas, deyður 5. desember 2021) var amerikanskur politikari og limur í Republikanska flokkinum. Hann gjørdist 98 ára gamal.

Bob Dole var limur í Umboðsmannatinginum í USA frá 1961 til 1969 og var senatorur fyri Kansas árini 1969–1996. Í 1976 gjørdist Dole varaforsetavalevni hjá Geraldi Ford, tá hesin var forsetavalevni hjá Republikanarunum. Í 1996 gjørdist Bob Dole forsetavalevni hjá Republikanarunum, men hann tapti forsetavalið móti Bill Clinton (D).


 * Almenna heimasíðan: bobdole.org (á enskum)
 * Ævisøga, britannica.com (á enskum)
Rapid City (South Dakota)
Rapid City er næststørsti býurin í amerikanska deilstatinum South Dakota. Býurin liggur í vestara parti av lutstatinum. Í 2019 búðu fleiri enn 77 túsund fólk í Rapid City.

Býurin varð grundlagdur í 1876. Rapid City er uppkallaður eftir ánni Rapid Creek, sum rennur ígjøgnum býin.




 * Thomas P. Stafford, rúmdarmaður


 * Heimasíða: rcgov.org
 * Rapid City (South Dakota), wikivoyage.org (á enskum)
Antonio Conte
Antonio Conte (føddur 31. juli 1969 í Lecce í Apulia) er italskur fótbóltsvenjari og fyrrverandi fótbóltsleikari.

Síðan november 2021 er hann høvuðsvenjari hjá enska Premier League liðinum Tottenham Hotspur F.C..


 * Antonio Conte, transfermarkt.com
Mauricio Pochettino
Mauricio Roberto Pochettino Trossero (føddur 2. mars 1972) er argentinskur fótbóltsvenjari og fyrrverandi fótbóltsleikari.

Frá 2013 til 2014 var hann høvuðsvenjari hjá enska Premier League liðinum Southampton F.C. og 2014–2019 høvuðsvenjari hjá Tottenham Hotspur F.C.. Síðan januar 2021 er hann høvuðsvenjari hjá franska fótbóltsfelagnum PSG.


 * Mauricio Pochettino, transfermarkt.com
Max Verstappen
Max Emilian Verstappen (føddur 30. september 1997 í Hasselt í Limburg í Belgia) er belgisk-niðurlenskur F1-kappkoyrari (Red Bull Racing). Verstappen gjørdist heimsmeistari í Formel 1 í desember 2021.

Tann 12. desember 2021 vann 24 ára gamli niðurlendingurin í Abu Dhabi sítt fyrsta heimsmeistaraheiti í Formel 1, tá hann yvirhálaði Lewis Hamilton (Mercedes) í síðstu rundini. Verstappen endaði á fyrsta plássið í koyringini og vann harvið heimsmeistaraheitið.

Max Verstappen er sonur fyrrverandi F1-kappkoyrara Jos Verstappen.


 * Almenna heimasíða: verstappen.com
 * Max Verstappen, racing-reference.info
 * Max Verstappen, driverdb.com
Hasselt
Hasselt er býur í landnyrðingshorninum av Belgia. Býurin liggur eystarlaga í Flandern, sum er norðari landspartur av Belgia, og Hasselt er høvuðsstaður í landslutinum Limburg. Í 2021 hevði býurin fleiri enn 79 túsund íbúgvar.

Áin Demer rennur ígjøgnum býin.




 * Max Verstappen, belgisk-niðurlenskur F1-kappkoyrari (f. 1997)
 * Willy Claes, belgiskur politikari (f. 1938)


 * Almenna heimasíðan hjá býnum: www.hasselt.be (á niðurlendskum)


 * Upplýsingarnar um Hasselt eru fingnar til vega frá niðurlendsku og ensku útgávuni av Wikipediu.
Steven Gerrard
Steven George Gerrard (føddur 30. mai 1980 í Whiston, Merseyside, Onglandi) er enskur fótbóltsvenjari og fyrrverandi fótbóltsleikari.

Síðan november 2021 er hann høvuðsvenjari hjá enska Premier League liðinum Aston Villa F.C..

Sum fótbóltsleikari hevur hann verið dugnaligur sentralur miðvallarleikari á fyrsta liðnum hjá Liverpool í 17 fótbóltssesongir (1998–2015​), harav 12 sesongir (2003–2015) sum liðskipari.


 * Steven Gerrard, transfermarkt.com
 * Steven Gerrard, fifa.com
Caspar David Friedrich
Caspar David Friedrich (føddur 5. september 1774 í Greifswald (hertogadømið Pommern), deyður 7. mai 1840 í Dresden) var týskur listamálari. Hann verður mettur at vera ein av teimum týdningarmiklastu listamálarunum frá romantikkini.

Hann varð útbúgvin í Greifswald (1790 - 1794) og á Kunstakademiet í Keypmannahavn ( 1794-1798). Frá 1798 og frameftir arbeiddi hann í Dresden, sjálvt um hann ofta helt til í Greifswald og á Rügen.




 * Caspar David Friedrich, britannica.com (á enskum)
 * Caspar David Friedrich, rkd.nl (á niðurlendskum)
Steffan Klein Poulsen
Steffan Klein Poulsen (føddur 19. apríl 1996) er føroyskur búskaparfrøðingur og politikari fyri Miðflokkin. Í apríl 2026 gjørdist hann formaður Miðfloksins.

Hann stillaði upp til løgtingsvali í 2019 og fekk 243 persónligar atkvøður. Hann gjørdist fastur varalimur fyri Jenis av Rana, tí hann fór í landsstýri. Hann var nevndarlimur í Rættarnevndini og Útnorðurráðinum frá 2019 til 2022. Hann røkti tingsessin til Jenis av Rana bleiv koyrdur frá sum landsstýrismaður 8. november 2022. Á løgtingsvalinum 2022 bleiv hann valdur í løgtingið fyri fyrstu ferð, við 518 persónligum atkvøðum. Á løgtingsvalinum 26. mars 2026 varð hann afturvaldur við 701 atkvøðum, hansara higartil besta persónliga úrslit.

Eftir góða úrslit hansara á løgtingsvalinum í 2026 loysti Steffan Klein Poulsen Jenis av Rana av og var valdur nýggjur formaður fyri Miðflokkin tann 13. april 2026.

Steffan Klein Poulsen vaks upp í Hvannasundi. Foreldrini eru Sigrid og Jákup Martin Poulsen. Kona hansara er Rebekka Fuglø. Tey búgva í Hvannasundi


 * Steffan Klein Poulsen, logting.fo
 * Steffan Klein Poulsen, midflokkurin.fo
 * Steffan Klein Poulsen, sum umboðar Miðflokkin á Løgtingið fyri fyrstu ferð, r7, 8. jan. 2020
Agder fylki
Agder er eitt fylki í Norra. Fylkið varð stovnað hin 1. januar 2020, tá tey bæði fyrrverandi fylkini Aust-Agder og Vest-Agder vórðu løgd saman í eitt. Agder fylki hevur umleið 307 túsund íbúgvar.

Fylkið hevur mark við Oppland, Hedmark, Møre og Romsdal, Nordland og Svøríki.

Fyrisitingarsætið av fylkinum er býtt millum Kristiansand (fylkeskommunen) og Arendal (fylkesmannen).

Tað finnast 25 kommunur í Agder fylke.




 * Almenna heimasíðan: agderfk.no
 * Statsforvalteren i Agder
Birkenes kommuna
Birkenes kommuna er ein kommuna í Agder fylki í Noregi. Kommunan hevur mark við Kristiansand, Vennesla, Iveland, Evje og Hornnes, Froland, Grimstad og Lillesand.

Høvuðssætið hjá Birkenes kommunu er í Birkeland.


 * Almenna heimasíðan: birkenes.kommune.no
Flekkefjords kommuna
Flekkefjord er ein kommuna og býur í Agder fylki í Noregi. Í vestri hevur kommunan mark við Sokndal og Lund í Rogaland fylki, mark til Sirdal móti norðri og Kvinesdal móti eystri.

Høvuðssætið hjá Flekkefjord kommunu er í Flekkefjord.


 * Almenna heimasíðan: flekkefjord.kommune.no
Frolands kommuna
Froland kommuna er ein kommuna í Agder fylki í Noregi. Kommunan hevur mark við Åmli, Tvedestrand, Arendal, Grimstad, Birkenes, Evje og Hornnes og Bygland,

Høvuðsstaðurin í Froland kommunu er Osedalen/Blakstad.


 * Almenna heimasíðan: froland.kommune.no
Evje og Hornnes kommuna
Evje og Hornnes kommuna er ein kommuna í Agder fylki í Noregi. Kommunan hevur móti norðri mark til Bygland, móti eystri mark til Froland og Birkenes, móti suðri mark til Iveland, Vennesla, og Lindesnes, og móti vestri mark til Lyngdal og Åseral.

Høvuðssætið hjá Evje og Hornnes kommunu er í Evje.


 * Almenna heimasíðan: www.e-h.kommune.no
Byglands kommuna
Bygland kommuna er ein kommuna í Agder fylki í Noregi. Kommunan hevur móti norðri mark til Valle, móti eystri mark til Fyresdal og Åmli, móti suðri mark til Froland, og Evje og Hornnes, og móti vestri mark til Åseral, Kvinesdal og Sirdal.

Høvuðssætið hjá Bygland kommunu er í Bygland.


 * Almenna heimasíðan: www.bygland.kommune.no
Åserals kommuna
Åserals kommuna er ein kommuna í Agder fylki í Noregi. Kommunan hevur móti norðri og eystri mark til Bygland og Evje og Hornnes, móti suðri mark til Lyngdal, og móti vestri mark til Hægebostad og Kvinesdal.

Høvuðssætið hjá Åserals kommunu er í Kyrkjebygda.


 * Almenna heimasíðan: www.aseral.kommune.no
Lindesnes kommuna
Lindesnes kommuna er ein kommuna í Agder fylki í Noregi. Kommunan hevur móti vestri mark til Lyngdal, móti norðri mark til Evje og Hornnes, í ein landnyrðing mark til Vennesla og móti eystri mark til Kristiansand.

Høvuðssætið hjá Lindesnes kommunu er í Mandal.


 * Almenna heimasíðan: www.lindesnes.kommune.no
Lyngdals kommuna
Lyngdals kommuna er ein kommuna í Agder fylki í Noregi. Kommunan hevur móti vestri mark til Farsund og Kvinesdal, móti norðri mark til Hægebostad, Åseral og Evje og Hornnes, og móti eystri mark til Lindesnes.

Høvuðssætið hjá Lyngdals kommunu er í Alleen.


 * Almenna heimasíðan: www.lyngdal.kommune.no
Lubbock
Lubbock er 11. størsti býurin í amerikanska deilstatinum Texas. Býurin liggur í útnyrðingsparti av Texas, í økinum sum kallast "Texas Panhandle". Í 2020 búðu fleiri enn 258 túsund fólk í Lubbock.

Býurin varð grundlagdur í 1890.




 * Buddy Holly (1936-1959), sangari
 * Butch Hancock (*1945), tónleikari og sangskrivari
 * Natalie Maines (*1974), songkvinna
 * Amanda Shires (*1982), tónleikari


 * Heimasíða: ci.lubbock.tx.us
 * Lubbock, wikivoyage.org (á enskum)
Innlandet fylki
Innlandet er eitt fylki í Norra. Fylkið hevur umleið 371 túsund íbúgvar. Innlandet varð stovnað hin 1. januar 2020, tá tey gomlu fylkini Oppland og Hedmark løgdu saman.

Innlandet hevur í ein útnyrðing mark til Møre og Romsdal, móti norðri mark til Trøndelag, móti eystri mark til Värmland og Dalarna í Svøríki, móti suðri mark til Osloregionen og móti vestri mark til Vestland.

Tað finnast 46 kommunur í Innlandet fylke.


 * Almenna heimasíðan: innlandetfylke.no
 * Statsforvalteren i Innlandet
Eric Adams
Eric Leroy Adams (føddur 1. september 1960) er amerikanskur politikari, fyrrverandi løgreglumaður og sitandi borgarstjóri í New York.

Eric Adams er limur í Demokratiska flokkinum. Tann 1. januar 2022 tók hann við sum 110. borgarstjóri í New York. Undanmaður hansara var Bill de Blasio.

Í september mánaði í 2025 boðaði borgarstjórin Eric Adams frá, at hann gevst við royndini at verða afturvaldur.


 * Heimasíða: ericadams2021.com
 * Kroysti borgarstjórin í New York stillar ikki uppaftur, in.fo, 28. 09. 2025
Brooklyn
Brooklyn er ein býarpartur (borough) í New York City. Hann er 251 ferkilometrar til víddar og her búgva fleiri enn 2,7 mió fólk. Brooklyn er fjølbygdasti býarparturin í New York City.

Brooklyn liggur sunnan fyri Manhattan, eystan fyri Staten Island og vestan fyri Queens. Hálvoyggin Coney Island myndar sunnasta partin av Brooklyn.

Býarpartarnir Brooklyn og Queens (Kings County og Queens County) eru vestari parturin av eini langari oyggj, sum verður kallað Long Island. Miðparturin og eystari partur av oynni (Nassau County og Suffolk County) eru ikki partur av New York City.

Býarparturin Brooklyn varð grundlagdur í 1634. Hann er navngivin eftir niðurlendska býnum Breukelen.


 * Heimasíða: brooklyn-usa.org
 * Brooklyn, wikivoyage.org (á enskum)
Bridgetown
Bridgetown er høvuðsstaðurin og størsti býurin í oyggjalandinum Barbados. Í 2014 búðu 110 túsund fólk í býnum.

Býurin varð grundlagdur í 1628. Hann fekk fyrst navnið Town of Saint Michael. Frá 1800 til 1885 var Bridgetown høvuðsstaðurin hjá bretskum Windward Islands.




 * Settlement of Bridgetown, gov.bb
 * Bridgetown, wikivoyage (á enskum)
Betty White
Betty Marion White (fødd 17. januar 1922 í Oak Park í Illinois, deyð 31. desember 2021 í Los Angeles) var amerikonsk sjónleikarakvinna og sjónvarpsvertur.

Betty White er mest kend frá sjónvarpsrøðum sum "The Mary Tyler Moore Show" (1970-1977) og "The Golden Girls" (1985-1992).

Gjøgnum tíðina hevur Betty White verið í uppskoti til nógvar ymiskar heiðurslønir, harímillum varð hon tilnevnd til Emmy-virðisløn fleiri ferðir og hon hevur vunnið hesa virðislønina 8 ferðir.


 * Betty White, imdb.com
Oak Park (Illinois)
Oak Park er 29. størsta kommunan í amerikanska deilstatinum Illinois. Kommunan liggur í landnyrðingsparti av lutstatinum, tætt víð stórbýin Chicago. Í 2019 búðu fleiri enn 51 túsund fólk í Oak Park.

Kommunan varð grundlagdur í 1835.




 * Ernest Hemingway (1899-1961), rithøvundur, sum fekk í 1954 Nobelvirðislønina.
 * Betty White (1922-2021), sjónleikarakvinna
 * Robert Schrieffer (1931-2019), náttúrufrøðingur, sum fekk í 1972 Nobelvirðislønina.


 * Heimasíða: www.oak-park.us
 * Oak Park (Illinois), wikivoyage.org (á enskum)
Göttingen
Göttingen er ein býur í týska deilstatinum Niedersachsen.

Universitetsbýurin liggur í sunnara parti av lutstatinum. Í 2020 búðu fleiri enn 116 túsund fólk í Göttingen. Lærdi háskúlin "Georg-August-Universität" varð grundlagdur í 1734 av Georg II.

Leineá rennur ígjøgnum býin.

Býurin varð fyrst nevndur í einum skjali frá 953.




 * Georg Christoph Lichtenberg, alisfrøðingur og speiritahøvundur (1742-1799)
 * Carl Friedrich Gauß, støddfrøðingur og alisfrøðingur (1777-1855)
 * Friedrich Wöhler, evnafrøðingur (1800-1882)
 * Robert Wilhelm Bunsen, evnafrøðingur (1811–1899)
 * Max Planck, alisfrøðingur (1858-1947)
 * James Franck, alisfrøðingur (1882-1964)
 * Max Born, alisfrøðingur (1882-1970)
 * Otto Hahn, evnafrøðingur (1879-1968)
 * Manfred Eigen, evnafrøðingur (1927-2019)


 * Heimasíða: www.goettingen.de
 * Göttingen, wikivoyage.org (á týskum)
 * Göttingen, wikivoyage.org (á enskum)
Nils Henrik Asheim
Nils Henrik Asheim (føddur 20. januar 1960) er norskt tónaskald og urguleikari, ið býr í Stavanger.

Í 2018 fekk hann Tónleikavirðisløn norðurlandaráðsins fyri verkið "Muohta" fyri kór og strúkiorkestur.


 * Heimasíða: nilshenrikasheim.no
Susanna Mälkki
Susanna Mälkki (fødd 13. mars 1969), er ein finskur selloleikari og dirigentur.

Í 2017 fekk hon Tónleikavirðisløn norðurlandaráðsins.


 * Heimasíða: susannamalkki.com
Hans Abrahamsen
Hans Abrahamsen (føddur 23. desember 1952 í Kongens Lyngby) er danskt tónaskald.

Í 2016 fekk hann Tónleikavirðisløn norðurlandaráðsins fyri verkið "Let me tell you".


 * Hans Abrahamsen, snl.no
 * Hans Abrahamsen, komponistbasen.dk
Simon Steen-Andersen
Simon Steen-Andersen (føddur 24. apríl 1976) er danskt tónaskald og innsetingarlistafólk.

Í 2014 fekk hann Tónleikavirðisløn norðurlandaráðsins fyri verkið "Black Box Music".


 * Heimasíða: simonsteenandersen.com
Firense
Firense ella Florens (italskt: Firenze; danskt og norskt: Firenze, svenskt: Florens, enskt: Florence, týskt: Florenz og latínskt: Florentia) er ein býur í Italia. Hann er høvuðsbýur í stórbýarøkinum Firense (tað er fyrrverandi landsluturin Firense) og høvuðsstaður í regiónini Toskana.

Firense er sunnan fyri Alpurnar á einum slætta við fótin av fjallarøðini Apenninunum í Norðuritalia. Býurin hevði í 2018 umleið 380 túsund íbúgvar.

Arno-áin rennur ígjøgnum býin.

Býurin varð grundlagdur í antikkini. Gamli býurin er ein av heimsins vakrastu býum. Í honum eru, sum í øðrum italskum býum, nógvir gamlir og vakrir bygningar. Frá 1865 til 1870 var Firense høvuðsstaðurin í kongsríkinum Italia.




 * Dante Alighieri, rithøvundur og skald (1265-1321)
 * Giovanni Boccaccio, rithøvundur og yrkjari (1313-1375)
 * Filippo Brunelleschi, víðagitin arkitektur (1377-1446)
 * Leonardo da Vinci, víðagitin myndahøggari, listamálari, arkitektur, verkfrøðingur og uppfinnari (1452-1519)
 * Giovanni Pico della Mirandola, heimspekingur og humanistur (1463-1494)
 * Niccolò Machiavelli, rithøvundur, statsmaður og heimspekingur (1469-1527)
 * Michelangelo Buonarroti, víðagitin myndahøggari, listamálari og arkitektur (1475-1564)
 * Raffaello Santi, listamálari og arkitektur (1483.1520)
 * Galileo Galilei, víðagitin heimspekingur, støddfrøðingur, verkfrøðingur, alisfrøðingur og stjørnufrøðingur.
 * Amerigo Vespucci, sjófari og rannsóknarfari
 * Oriana Fallaci, rithøvundur (1929-2006)
 * Matteo Renzi, politikari (*1975)


 * Heimasíða: www.comune.firenze.it
 * Florence, wikivoyage.org (á enskum)
Percy Liza
Carlos Percy Liza Espinoza (føddur 10. mai 2000) er en perunskur fótbóltsleikari, sum spælir fyri italska felagið Sporting Cristal.
Anna S. Þorvaldsdóttir
Anna Sigríður Þorvaldsdóttir, eisini kend sum Anna Thorvaldsdottir, (fødd 11. juli 1977 í Akranesi í Íslandi) er eitt íslendskt tónaskald.

Í 2012 tók hon ímóti Tónleikavirðisløn norðurlandaráðsins fyri orkesturverkið "Dreymi".


 * Heimasíða: annathorvalds.com
Grand Bahama
Grand Bahama er norðasta oyggj í Bahamaoyggjum. Oyggin liggur uml. 90 km eystan fyri amerikanska deilstatin Florida.

Grand Bahama er onnur av teimum báðum høvuðsoyggjunum í Bahamaoyggjum, hin er New Providence. Oyggin er 1 373 km² til víddar og har búgva fleiri enn 51 túsund fólk. Ferðavinnan er størsta inntøkukelda á oynni.

Størstu býirnir eru Lucaya (uml. 46 tsd. fólk), Freeport (uml. 26 tsd. fólk) og West End (uml. 12 tsd. fólk). West End er vestasti býur og høvuðsstaður á oynni.


 * Grand Bahama Island, grandbahamavacations.com
 * Freeport- Grand Bahama Island, bahamas.com
David Sassoli
David Maria Sassoli (føddur 30. mai 1956 í Firenze, deyður 11. januar 2022) var ein italskur tíðindamaður og politikari fyri Demokratiska Flokkin (Partito Democratico). Hann hevur verið tingformaður í Evropatinginum frá 3. juli 2019 til deyða sín.


 * Heimasíða: davidsassoli.com (á italskum)
 * Ævisøga: David Sassoli partitodemocratico.it (á italskum)
Estland á Summar-OL 2020
Estland luttók á Olympisku leikunum, sum vóru í Tokyo, Japan, í døgunum 23. juli til 8. august 2021. Í alt vóru tað 33 ítróttafólk úr Estlandi, ið luttóku í 14 ítróttagreinum á Summar-OL 2020.
Danmark á Summar-OL 2020
Danmark luttók á Olympisku leikunum, sum vóru í Tokyo, Japan, í døgunum 23. juli til 8. august 2021. Í alt vóru tað 108 ítróttafólk úr Danmark, ið luttóku í 16 ítróttagreinum á Summar-OL 2020.
Beru
Beru er ein atoll í Kiribati. Atollin hevur 2 051 íbúgvar (2015).
Onotoa
Onotoa er ein atoll í Kiribati. Atollin hevur 1 393 íbúgvar (2015).
Butaritari
Butaritari er ein atoll í Kiribati. Atollin hevur 3 224 íbúgvar (2015).
Agusa
Agusa er ein bygd í Tomelilla kommunu í Svøríki.
Eljaröd
Eljaröd er ein bygd í Tomelilla kommunu í Svøríki. Fólkatalið var 86 í 2015.
Skåne-Tranås
Skåne-Tranås er ein bygd í Tomelilla kommunu í Svøríki. Fólkatalið var 235 í 2015.
Interlingue
Interlingue er eitt manngjørt mál, sum Edgar de Wahl hevur skapt.




 * occidental-lang.com


 * Kajš, Jan Amos (1938) Krasina, raconta del subterrania del Moravian carst.
 * Podobský, Jaroslav (1935/1947) Li astres del Verne.
 * Costalago, Vicente (2021) Li sercha in li castelle Dewahl e altri racontas.
 * Costalago, Vicente (2021) Antologie hispan.
 * Costalago, Vicente (2021) Fabules, racontas e mites.
Newcastle, Ný Suður Wales
Newcastle er býur í Ný Suður Wales, Avstralia.
Jean Dubuffet
Jean Dubuffet (1901 – 1985) var franskur listamálari.
Ný Suður Wales
Ný Suður Wales (New South Wales) er lanslutur Avstralia. Høvuðsstaðurið er Sydney.
Victoria (Avstralia)
Victoria er lanslutur Avstralia. Høvuðsstaðurið er Melbourne.
Queensland
Queensland er lanslutur Avstralia. Høvuðsstaðurið er Brisbane.
Vesturavstralia
Vesturavstralia (Western Australia) er lanslutur Avstralia. Høvuðsstaðurið er Perth.
Suðuravstralia
Suðuravstralia (South Australia) er lanslutur Avstralia. Høvuðsstaðurið er Adelaide.
Norðaru Øki
Norðaru Øki (Northern Territory) er lanslutur Avstralia. Høvuðsstaðurið er Darwin.
Meat Loaf
Michael Lee Aday, føddur Marvin Lee Aday, betur kendur undir listanavni sínum Meat Loaf (27. september 1947 - 20. januar 2022), var amerikanskur sangari og sjónleikari úr býnum Dallas í Texas.

Í 1970 flutti hann til New York, har hann gjørdist serliga kendur sum sangari í sangleikum sum "Hair" og "The Rocky Horror Show". Í 1975 fekk hann leiklut sum sjónleikari í kenda filminum "The Rocky Horror Picture Show". Í 1977 gav hann, saman við Jim Steinman, út rock plátuna við heitinum "Bat Out of Hell", sum gjørdist ein av heimsins mest seldu plátum nakrantíð.


 * Heimasíða: meatloaf.net
 * Meat Loaf, imdb.com (á enskum)
Hardy Krüger
Franz Eberhard August Krüger, betur kendur sum Hardy Krüger, var týskur sjónleikari úr Berlin.

Yrkisleiðin sum sjónleikari byrjaði longu í 1950-árunum, men serliga kendur gjørdist hann í 1960- og 1970-árunum. Hann spældi við í Hollywood filmum sum "Hatari" (1962) og "Flight of the Phoenix" (1965). Eisini hevur hann spælt við í kendum bretskum filmum, t.d. "Barry Lyndon" (1975), "A Bridge Too Far" (1977) og "The Wild Geese" (1978).


 * Heimasíða: hardy-kruger.de
 * Hardy Krüger, imdb.com (á enskum)
Gruffydd ap Llywelyn
Gruffydd ap Llywelyn (norðurwalisiskt: Gruffudd ap Llywelyn; føddur um 1010 í Gwynedd, deyður 5. august 1063 í Snowdonia) var kongur í teimum báðum walisisku ríkjunum Gwynedd og Powys frá 1039 til deyða sín. Í móti endanum av sínum lívi hevði hann umsíður tikið sær vald yvir øllum Wales í 1057. Í tíðarskeiðinum har Wales var eitt sjálvstøðugt ríki, var hann tann einasti ið ráddi yvir walisiska landinum sum heild.

Gruffydd ap Llywelyn var elsti sonurin hjá Llywelyn ap Seisyll, sum hevði verið kongur í Gwynedd frá 1018 til 1023, og konu hansara Angharad ferch Maredudd.

Hywel Dda (Hywel hin góði; um 880-948), ið ráddi yvir næstan øllum landinum í Wales, var oldurabbi Gruffydd ap Llywelyn.

Gruffydd ap Llywelyn giftist við Ealdgyth av Mercia um 1057. Tey fingu tveir synir, Maredudd ap Gruffydd og Idwal ap Gruffydd, og eina dóttur, Nest ferch Gruffydd. Tá Gruffydd ap Llywelyn doyði í 1063, giftist Ealdgyth uppaftur við enska konginum Haraldi II.


 * Welsh unity, bbc.co.uk (á enskum)
 * Wales under the Welsh, 1055-1282, nationalarchives.gov.uk (á enskum)
 * A history of Wales from the earliest times to the Edwardian conquest, by Sir John Edward Lloyd (1861-1947), archive.org (á enskum)
Arendals kommuna
Arendal er ein kommuna í Agder í Noregi. Arendal er eisini navnið á býnum í kommununi, har sætið hjá fylkismanninum í Agder er staðsett og ikki minst fyrisitingin hjá kommununi. Í 2021 búðu fleiri enn 45 túsund fólk í Arendals kommununi.

Kommunan hevur mark við Grimstad í ein útsynning, við Froland í ein útnyrðing, og við Tvedestrand í ein landnyrðing. Økið í landsynningsparti av kommununi liggur framvið sjóvarmálanum.


 * Almenna heimasíðan: www.arendal.kommune.no
Grimstads kommuna
Grimstad er ein kommuna í Agder í Noregi. Grimstad er eisini navnið á býnum í kommununi, har fyrisitingin hjá kommununi er staðsett. Í 2021 búðu fleiri enn 23 túsund fólk í Grimstads kommununi.

Kommunan hevur mark við Arendal móti eystri, við Froland og Birkenes móti norðri, og við Lillesand móti vestri. Økið í landsynningsparti av kommununi liggur framvið sjóvarmálanum.


 * Almenna heimasíðan: www.grimstad.kommune.no
Keldan Worship
Keldan Worship, eisini bara kent sum Keldan, er føroyskur Kristin tónleikabólkur, ið er úr samkomuni Kelduni í Skálafirði. Bólkurin hevur verið virkin síðani 2003, tá tey góvu fyrstu fløguna, Guds Faðirhjarta út, og hava síðani tá givið tvær fløgur út afturat, Tú Talar Vón og Vit Syngja jólini inn, umframt fleiri stakløg. Bólkurin er til dagliga virkin í Samkomuni Kelduni, har tey spæla til møtir, men umframt tað hava tey frá 2020 spælt á leguni Teenstreet í Týsklandi, har fleiri enn 4.000 ungdómar hava lurtað. Umframt hetta hava limir í bólkinum eisini í fleiri ár spælt til føroysku útgávuna av Teenstreet, sum hvørt ár er í Bylgjuni í Runavík.


 * 2003 - Guds Faðirhjarta, CD
 * 2013 - Tú Talar Vón, CD
 * 2014 - Hevur tú í Jesu sárum funnoð frið, Staklag
 * 2015 - Føgur er foldin, Staklag
 * 2016 - Mín Vón er Bygd, Staklag
 * 2016 - Eg eri títt barn, Staklag
 * 2017 - Tú ert heilagur Guð, Staklag
 * 2018 - Mín Faðir, Staklag
 * 2020 - Ævigan Sigur, Staklag
 * 2021 - Vit Syngja Jólini Inn, CD
Tvedestrands kommuna
Tvedestrand er ein kommuna í Agder í Noregi. Tvedestrand er eisini navnið á býnum í kommununi, har fyrisitingin hjá kommununi er staðsett. Í 2021 búðu fleiri enn seks túsund fólk í Tvedestrands kommununi.

Kommunan hevur mark við Arendal móti vestri, við Risør móti eystri, og við Vegårshei í ein útnyrðing. Økið í landsynningsparti av kommununi liggur framvið sjóvarmálanum.


 * Almenna heimasíðan: www.tvedestrand.kommune.no
Lillesands kommuna
Lillesand er ein kommuna í Agder í Noregi. Lillesand er eisini navnið á býnum í kommununi, har fyrisitingin hjá kommununi er staðsett. Í 2021 búðu fleiri enn 11 túsund fólk í Lillesands kommununi.

Kommunan hevur mark við Kristiansand móti vestri, við Birkenes móti norðri, og við Grimstad í ein landnyrðing. Økið í landsynningsparti av kommununi liggur fram við sjóvarmálanum.


 * Almenna heimasíðan: www.lillesand.kommune.no
Kristiansands kommuna
Kristiansand er ein kommuna í Agder í Noregi. Kristiansand er eisini navnið á býnum í kommununi, har fyrisitingin hjá kommununi er staðsett. Kristiansand er tann størsti býurin í Sørlandet-stórøkinum. Í 2021 búðu fleiri enn 112 túsund fólk í Kristiansands kommununi.

Kommunan hevur mark við Lindesnes móti vestri, við Vennesla og Birkenes móti norðri, og við Lillesand í eystri. Økið í sunnara parti av kommununi liggur fram við sjóvarmálanum.


 * Almenna heimasíðan: www.kristiansand.kommune.no
Stjørnutekin
Eitt stjørnutekin er ein av 12 eins pørtum av sólarboganum, sum vesturlendsk stjørnuspeki vanliga nýtir. Hvørt stjørnutekin er býtt upp í 30° sólarbogar, og sostatt mynda teir 12 partarnir tilsamans 360°.

Stjernetegn Astrological sign
Fiskepigernes Fagforening
Fiskepigernes Fagforening varð stovnað 29. januar 1922 á Tvøroyri sum fyrsta fakfelag fyri kvinnur í Føroyum. Nøkur ár frammanundan, í 1915, var fyrsta arbeiðsmannafelagið í Føroyum stovnað á Tvøroyri undir navninum Enigheden (sum í 1932 broytti navn til Fylking). Um ár 1900 var vinnulívið á Tvøroyri í stórum vøkstri og dró arbeiðsmegi til sín úr øllum landinum. Hetta hevði við sær, at arbeiðsfólk tóku stig til at skipa seg í fakfeløg fyri at bøta um korini hjá verkafólki á landi.


 * Fiskepigernes Fagforening 100 ár, dagur.fo
 * Fiskepigernes Fagforening 100 ár, tvk.fo
 * Fylking og Fiskepigernes Fagforening leggja saman, kvf.fo
Klaksvíkar Arbeiðsmannafelag
Klaksvíkar Arbeiðsmannafelag er arbeiðsmannafelagið í Klaksvík, stovnað í 1925.


 * Klaksvíkar Arbeiðsmanna- og kvinnufelag, industry.fo
 * Klaksvíkar Arbeiðsmannafelag, liv.fo
 * Klaksvíkar Arbeiðsmannafelag, sona.fo
Óli Egilstrøð
Doyptur Óli Egilstrøð Øster, Øster er strikað 1. apríl 1938. Borin í heim á Eiði 13. januar 1916 og andaðist á Landssjúkrahúsinum 30. oktober 1999. Óli er sonur Oliver Øster av Tvøroyri, ið kom til Eiðis í handilin hjá Mortensen. Oliver Øster giftist við Caroline Amalie Kruse, ið var systir Niels Kruse, listamann. Niels hevur málað síðani hann var heilt ungur og undir fyrra veraldarbardaga kom amerikanska listakvinnan Elizabeth Taylor at búgva á kvistinum hjá Oliver og Caroline Amalie Øster og hevði eisini sína ávirkan á áhugan fyri list í heiminum, ið Óli vaks upp í.

Tað var Niels Kruse, listamaður, ið legði Óla lag á at mála. Í Dimmalætting skrivaði Grækaris Djurhuus Magnussen :


 * Niels Kruse er serliga kendur fyri altartalvur, sum hann málaði í Gjáar kirkju og  Selatraðar kirkju. Men Niels fekst eisini við at mála vanligar málningar. Serliga var tað náttúran, ið hugtók Niels Kruse. Onkur vil vera við, at Kruse er at hóma í onkrum av myndunum hjá Óla.


 * Óli var mangan inni á gólvinum hjá mammubeiggjanum, og hesin útvegaði Óla útgerð at mála við. Niels Kruse legði honum eisini lag á við litsamanseting. – Eg minnist hann segði mær, at eg skuldi brúka eins nógva hvíta máling, sum av øllum hinum tilsamans, men endiliga onki svart. Svart kundi eg fáa burtur úr øðrum litum, minnist Óli. Nú byrjaði hann so at mála av álvara, og Niels Kruse plagdi at støkka inn á gólvið at ummæla málningarnar. Óli var um hetta mundið um 12-14 ára aldur.

Egilstrøð navnið er úr Eystrum í Porkeri, har Øster slektin er. Óli var sum einasti av brøðrunum Óli, Jænus og Helgi doyptur Egilstrøð sum millumnavn, við tí fyri eyga, at Øster skuldi strikast sum vaksin. Óli yvirtók handilin eftir faðir sín Oliver Øster, sum yvirtók Mortensens handilin á Eiði og handilin er á Eiði enn. Í 1973 fór Óli veruliga at mála og hava egnar framsýningar við sínum málningum. Óli hevur málað og tekna frá hann var heilt ungur. Tá hann yvirtók handilin var ikki nógv tíð til listarliga arbeiði, men Óli hevur verið virkin øll árini frá hann var barn og hevur selt málningar til ymisk hátíðarhald, sum bryllup, silvurbryllup, rundar føðingardagar v.m., eins og luttikið við málningum til felags framsýningar í Tórshavn. Ikki fyrr enn í 1974 hevði hann sínar fyrstu framsýningar og fór at nýta mestu orku sína uppá at mála.

Áhugan at savna ymiskt um bygdina fekk Óli, tá fólk fra [Føroya Fornminnissavn | Føroya Fornminnissavni] í sjeytiárunum vóru á Eiði og savnaðu húsanøvn og staðarnøvn á Eiði. Verfaðir Óla, Edvard Joensen í Skorðini, ið kendi flesu húsa- og staðarnøvnini, kom at hjálpa til við hesum arbeiði. Óli helt so fram at savna tilfar og festa á blað. Ætlanin var ikki, at tað skuldi verða ein bygdasøga, men Óli kendi tað sum sína skyldu at festa á blað tað, sum sær var greitt frá um bygdina, staðanøvn og fólkið, ið búleikaðist á Eiði. Í 2004, eftir at Óli var deyður kom bókin Úr Eiðis søgu, eftir Óla Egilstrøð.

Motivini er nátturan og fólkalív í gomlum døgum.


 * Facebook bólkur
 * Flickr bólkur
Grækaris Djurhuus Magnussen
Grækaris Magnussen er bladmaður og rithøvundur.


 * Dreingirnir í Waffen SS (ISBN 99918-981-1-5) (2004)
 * Jólaskipið (ISBN 87-89501-80-2)
 * SOS-Knúkur
Elizabeth Taylor (fleiri týdningar)
Elizabeth Taylor hevur fleiri týdningar:
 * Elizabeth Taylor (sjónleikari)
 * Elizabeth Taylor (Mistele) (rithøvundur)
Duncan Ferguson
Duncan Cowan Ferguson (føddur 27. desember 1971 í Stirling í Skotlandi) er skotskur fótbóltsvenjari og fyrrverandi fótbóltsleikari.

Tann 18. januar 2022 var hann settur sum fyribils venjari hjá enska Premier League liðinum Everton. Hetta er aðru ferð, at hann tekur við sum fyribils venjari í Everton. Fyrstu ferð, hann gjørdi tað, var í 2019.


 * Duncan Ferguson, soccerbase.com (á enskum)